Sam Johnstone

Samuel Luke Johnstone (* 25. marec 1993, Preston, Anglicko) je anglický profesionálny futbalista, ktorý hráva na poste brankára v anglickom klube Crystal Palace.
Klubová kariéra.
Manchester United.
Johnstone začínal s futbalom v tíme Euxton Villa. Neskôr prestúpil do akadémie Manchesteru United kde bol do roku 2011. Do prvého tímu sa však neprebojoval a niekoľko rokov bol iba kmeňovým hráčom na hosťovaniach v Anglicku.
Hosťovania v rokoch 2011 až 2013.
Dňa 26. júla 2011 bol Johnstone poslaný na hosťovanie do Oldham Athletic v League One. Johnstone však na hosťovaní v Oldhame neodohral ani jeden zápas.
Po necelých dvoch mesiacoch bol dňa 9. septembra poslaný na mesačné hosťovanie do Scunthorpe United. Nasledujúci deň debutoval v klube pri remíze 1:1 so Sheffieldom United. Johnstone nakoniec zotrval v klube do januára 2012.
Dňa 20. marca 2013 bol poslaný na hosťovanie do konca sezóny do Walsallu v League One. V klube debutoval o tri dni neskôr keď udržal čisté konto pri remíze 0:0 s Hartlepoolom.
Dňa 17. augusta bol Johnstone poslaný na hosťovanie do Yeovil Town v Championship no pre zranenie prsta strávil na hosťovaní iba štyri dni.
Hosťovanie v Doncasteri.
Dňa 31. januára 2014 bol Johnstone poslaný na mesačné hosťovanie do Doncasteru v League One. Nasledujúci deň debutoval v klube pri remíze 0:0 s Middlesbrough. V klube nakoniec zostal do konca sezóny.
Dňa 27. októbra 2015 bol opäť poslaný na hosťovanie do Doncasteru tentokrát do januára 2015.
Hosťovanie v Prestone.
Dňa 12. januára 2015 sa Johnstone vrátil do rodného mesta, keďže bol poslaný na hosťovanie do Preston North End v League One. O štyri dni neskôr debutoval v klube pri remíze 2:2 s Leyton Orient. Dňa 25. mája si udržal čisté konto pri víťazstve 4:0 nad Swindon Town vo finále play-off League One. Preston North End tak postúpil do Championship.
Sezónu 2015/16 začal v Manchestri no dňa 31. decembra bol opäť poslaný na hosťovanie do Preston North End.
Hosťovanie v Aston Ville.
Dňa 5. januára 2017 bol Johnstone poslaný na hosťovanie do Aston Villy v Championship do konca sezóny. O tri dni neskôr debutoval v klube v FA Cupe pri prehre 0:2 s Tottenhamom. V lige debutoval 14. januára pri prehre 0:1 s Wolves.
V júli 2017 sa Johnstone vrátil do Aston Villy na hosťovanie do konca sezóny 2017/18.
West Bromwich.
Dňa 3. júla 2018 prestúpil Johnstone do West Bromwich Albion kde podpísal zmluvu na štyri roky a za poplatok 6,5 miliónov libier. Dňa 4. augusta debutoval v klube pri prehre 1:2 s Boltonom. Vo svojej prvej sezóne v klube odohral 48 zápasov a desaťkrát si udržal čisté konto. Bol však pri prehre s Aston Villou v semifinále Championship play-offs.
V sezóne 2019/20 však Johnstone pomohol k priamemu postupu do Premier League keď s tímom skončil na druhom mieste v Championship. V sezóne odohral všetkých 46 zápasov v lige a v štrnástich zápasoch si udržal čisté konto.
Johnstone debutoval v Premier League dňa 13. septembra 2020 pri prehre 0:3 s Leicesterom. Bol brankárom prvej voľby aj v Premier League keď odohral 37 z 38 zápasov v lige. Nezabránil však zostupu do Championship.
Crystal Palace.
Dňa 21. júna 2022 podpísal Johnstone zmluvu s Crystal Palace. V klube debutoval 23. augusta pri výhre 2:0 nad Oxfordom United v EFL Cupe. Počas sezóny bol však dvojkou v klube, keď bol záloha Vicentovi Guaitovi.
Medzinárodná kariéra.
Johnstone debutoval v národnom tíme Anglicka dňa 6. júna 2021 pri výhre 1:0 nad Rumunskom v prípravnom zápase.
Johnstone sa dostal do záverečnej nominácie na Majstrovstvá Európy vo futbale 2020. Na turnaji bol však iba náhradníkom Jordana Pickforda. Anglicko na turnaji postúpilo do finále kde však prehralo s Talianskom po penatlovom rozstrele.
Štatistiky kariéry.
Klubové.
"K 1. máju 2024"
Medzinárodné.
"K 1. máju 2024"
Úspechy hráča.
Preston North End
Anglicko U17
Individuálne